אביטל שריפט

אביטל שריפט היא סגן סמנכ"ל לקידום טכנולוגיות בתעשייה האווירית לישראל, וקודם לכן מנהלת מפעל טילים בחטיבת מערכות טילים וחלל של החברה. כלת פרס ביטחון ישראל לשנת 2003, על חלקה בפיתוח מערכת טילי "חץ".

ביוגרפיה 
שריפט  סיימה בהצטיינות יתרה תואר ראשון בהנדסת חשמל בטכניון, במסגרת העתודה האקדמית. שירתה  בחיל הים. היא בעלת תואר שני בהנדסת חשמל מהטכניון, ותואר דוקטור מהמחלקה למתמטיקה שימושית ומדעי המחשב במכון ויצמן למדע, במעבדה של פרופסור עדי שמיר.

החלה את דרכה בשוק האזרחי ב-1991 באלתא מערכות, כמהנדסת המערכת הראשונה של מכ"ם "אורן ירוק", שהוא חלק ממערכת הטיל חץ. על עבודתה זו זכתה ב-2003 בפרס ביטחון ישראל. עבדה כמהנדסת המערכת של מכ"מי "אורן". ב-2005 עמדה בראש מינהלת מערכות הגנה אווירית באלתא. 

ב-2010 מונתה לסגנית מנהל מפעל משגב של אלתא, העוסק בפיתוח וייצור מערכות לגילוי, התרעה, איכון ועקיבה ליישומי יבשה וים. בנוסף, שריפט הייתה חלק מפיתוח החימוש המשוטט "הארופ". ניהלה פרויקטים מסווגים המשתייכים לחטיבת הטילים והחלל. בינואר 2014 מונתה למנהלת מפעל טילים בחטיבת מערכות טילים וחלל של התעשייה האווירית.

בתחילת 2022 מונתה לסמנכ"ל לקידום טכנולוגיות בחברה.

עברה לימודי הכשרה בניהול במסגרת הכשרת עתודת נשים לתפקידי דירקטוריות באוניברסיטת תל אביב. 

שריפט נשואה ואם לשני ילדים.

קישורים חיצוניים 
  , 17 בספטמבר 2014

הערות שוליים 

מהנדסות ישראליות
מהנדסי חשמל ישראלים
עובדי אלתא
זוכי פרס ביטחון ישראל: עובדי אלתא
סגל התעשייה האווירית לישראל
בעלות תואר דוקטור ממכון ויצמן למדע
בעלי תואר דוקטור ממכון ויצמן למדע
בוגרות הטכניון - מכון טכנולוגי לישראל
בוגרי הטכניון - מכון טכנולוגי לישראל
בוגרות העתודה האקדמית
בוגרי העתודה האקדמית
מנהלות ישראליות
מנהלים ישראלים